*Le Gâteau des Rois*, av Jean-Baptiste Greuze, 1774 (musée Fabre).
**Kongekake** er en kake som spises i samband med trettende dag jul i mange land.

Franske *galettes des rois* på konditori i Sarreguemines.

Frankrike
---------

Den franske varianten kalles *galette des rois* eller *gâteau des rois* (kongenes kake) etter de tre vise menn som besøker Jesusbarnet i Betlehem 12 dager etter jul. I det nordlige Frankrike lages den med smørdeig og mandelkremsfyll. I det sørlige Frankrike lages den tradisjonelt av søt briochedeig smaksatt med appelsinblomstvann som formes til en krans og dekoreres med kandisert frukt og perlesukker. I kaken gjemmer man en *fève* (bønne), som fra begynnelsen av bokstavelig var en bønne, men som på 1800-tallet ble erstattet av en figurin i porselen og senere plast. Den som får kakebiten med figurinen utses til dagens konge eller dronning og får bære papirkronen som følger med kaken.

Spania og Latinamerika
----------------------

I den spansktalende verden spiser man på trettendedagen, *Día de los Reyes Magos* (de tre vise menns dag), mange steder en *roscón de reyes* (kongekrans). Den er i likhet med den sørfranske *gâteau des rois* en kransformet kaka dekorert med kandisert frukt. I kaken gjemmer man en figurin forestillende Jesusbarnet eller en liten leke samt en tørr bondebønne. Den som finner figurinen utnevnes til høytidens konge eller dronning, mens den som får bønnen må kjøpe kransen neste år. I Catalonia går kaken under navnet *tortell*.

Portugal
--------

I Portugal spiser man mellom jul og trettendedagen, *Dia dos reis* (kongenes dag, dvs. de tre vise menns dag), en kransformet fruktkake som kalles *bolo rei*. Den ble introdusert i Portugal på sent 1800-tall på konditoriet *Confeitaria Nacional* med oppskrift fra Frankrike, og lages av søt briochedeig som blandes med rosiner, nøtter og kandisert frukt. Tradisjonelt inneholder den også en tørket bønne som forplikter dens finner til å kjøpe kransen neste år.

Hellas
------

I visse deler av Hellas spiser man på trettendedagen den ellers for nyttårsdagen typiske brødkaken *vasilópita* (βασιλόπιτα). Den inneholder en mynt eller en pyntegjenstand som skal gi hell til den som finner den i sin bit.

Billedgalleri
-------------

* Fransk kongekake (Galette des Rois), nordfransk stilFransk kongekake (*Galette des Rois*), nordfransk stil
* Fransk kongekake, sørfransk stilFransk kongekake, sørfransk stil
* Fransk Galette des Rois med pappkronerFransk *Galette des Rois* med pappkroner
* Galette des RoisGalette des Rois
* Roscón de Reyes i SpaniaRoscón de Reyes i Spania
* Tortell de Reis 50 cm diameter til åtte mennesker.*Tortell de Reis* 50 cm diameter til åtte mennesker.
* Rosca de reyes i MexicoRosca de reyes i Mexico
* Gresk kongekake (βασιλόπιτα)Gresk kongekake (βασιλόπιτα)
* Bolo Rei i PortugalBolo Rei i Portugal
* Dreikönigskuchen i SveitsDreikönigskuchen i Sveits
* Kringle fra Racine i Wisconsin i USAKringle fra Racine i Wisconsin i USA
* King's Cake, Louisiana, med Jesusfigur i midtenKing's Cake, Louisiana, med Jesusfigur i midten

Referanser
----------

1. ↑  «Arkivert kopi». Arkivert fra originalen 11. januar 2016. Besøkt 25. desember 2016.
2. ↑
3. ↑  «Bolo Rei and Bolo Rainha: Portugal’s Royal Christmas Treat». *Travel Guide to Portugal* **(engelsk)**. 10. desember 2014. Besøkt 26. desember 2022.

|  |  |
| --- | --- |
| Oppslagsverk/autoritetsdata | TasteAtlas **·** TasteAtlas **·** LCCN **·** BNF **·** BNF (data) **·** SUDOC
 |